CELEX: 32020D0289
Language: sk
Date: 2020-02-19 00:00:00
Title: Rozhodnutie Politického a bezpečnostného výboru (SZBP) 2020/289 z 19. februára 2020 o vymenovaní veliteľa operácie EÚ pre vojenskú operáciu Európskej únie v južnej časti centrálneho Stredozemia (operácia EUNAVFOR MED SOPHIA) (EUNAVFOR MED/1/2020)

2.3.2020   
               
               
                  SK
               
               
                  Úradný vestník Európskej únie
               
               
                  L 61/4
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/289
         z 19. februára 2020
         o vymenovaní veliteľa operácie EÚ pre vojenskú operáciu Európskej únie v južnej časti centrálneho Stredozemia (operácia EUNAVFOR MED SOPHIA) (EUNAVFOR MED/1/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na rozhodnutie Rady (SZBP) 2015/778 z 18. mája 2015 o vojenskej operácii Európskej únie v južnej časti centrálneho Stredozemia (operácia EUNAVFOR MED SOPHIA) (1), a najmä na jeho článok 6,
         keďže:
         
                     (1)
                  
                  
                     Rada v súlade s článkom 6 ods. 1 rozhodnutia (SZBP) 2015/778 poverila Politický a bezpečnostný výbor (PBV), aby prijímal rozhodnutia o vymenovaní veliteľa operácie EUNAVFOR MED SOPHIA (ďalej len „veliteľ operácie EÚ“).
                  
               
                     (2)
                  
                  
                     Dňa 18. mája 2015 Rada prijala rozhodnutie(SZBP) 2015/778, ktorým bol vymenovaný kontradmirál Enrico CREDENDINO za veliteľa operácie EÚ.
                  
               
                     (3)
                  
                  
                     Talianske vojenské orgány navrhli, aby kontradmirála Enrica CREDENDINA nahradil vo funkcii veliteľa operácie EÚ kontradmirál Fabio AGOSTINI.
                  
               
                     (4)
                  
                  
                     Vojenský výbor Európskej únie 3. februára 2020 podporil tento návrh a odsúhlasil vymenovanie kontradmirála Fabia AGOSTINIHO za veliteľa operácie EÚ od 21. februára 2020.
                  
               
                     (5)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami. Dánsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,
                  
               PRIJAL TOTO ROZHODNUTIE:
         
            Článok 1
            Kontradmirál Fabio AGOSTINI sa týmto vymenúva za veliteľa operácie EÚ pre vojenskú operáciu Európskej únie v južnej časti centrálneho Stredozemia (operácia EUNAVFOR MED SOPHIA) od 21. februára 2020.
         
         
            Článok 2
            Toto rozhodnutie nadobúda účinnosť 21. februára 2020.
         
         
            V Bruseli 19. februára 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 122, 19.5.2015, s. 31.